Vikipediyada bu təxəllüslü müxtəlif şəxslər haqqında məqalələr var, bax: Bəhmənli. 

**Vaqif Bəhmənli** (doğum adı: *Vaqif İttifaq oğlu Quliyev*; d. 23 may 1955) — Azərbaycan şairi, tərcüməçi, publisist, Azərbaycan Yazıçılar Birliyinin üzvü, AYB İdarə Heyətinin üzvü, Avrasiya Yazarlar birliyinin üzvü, Azərbaycan Jurnalistlər birliyinin üzvü, AYB-nin "Azərbaycan" jurnalı redaksiya heyətinin üzvü, Azərbaycan komsomolu mükafatı laureatı (1986-cı il), Azərbaycan Respublikasının Əməkdar mədəniyyət işçisi, Azərbaycan Milli Ensiklopediyasının direktor müavinidir. Qərbi Kaspi Universitetinin müəllimidir, Azərbaycan ədəbiyyatı tarixindən dərs deyir.

Həyatı
------

1955-ci il may ayının 23-də Füzuli rayonunun Böyük Bəhmənli kəndində anadan olub.
1972-ci ildə doğulduğu kənddə orta məktəbi əla qiymətlərlə bitirib.
1973-78 illərdə Azərbaycan Dövlət Universitetinin jurnalistika fakültəsində təhsil alıb, jurnalist ixtisasına yiyələnib.

Fəaliyyəti
----------

Vaqif Bəhmənli Azərbaycan Dövlət Universitetini bitirdikdən sonra "Sovet kəndi" qəzetində şöbə müdiri (1978-88), "Kommunist" qəzetində şöbə müdiri (1988-1991), "Vətən" cəmiyyətinin "Odlar yurdu" qəzetində baş redaktor (1991-1992), "Bərəkət", (sonradan "Həyat") qəzetində baş redaktor(1992-1994), "Yazıçı" nəşriyyatında redaktor (1994), Gənclər və İdman Nazirliyində şöbə müdiri (1995-1997), "Ədalət" qəzetində baş redaktorunun birinci müavini (1997-98), "XXI-gənclik dərgisi"ndə redaktor (1998-2000), "XXI — Yeni Nəşrlər evi"nin baş redaktoru (2000), "Mars" dərgisi baş redaktorunun müavini (2003), Beynəlxalq Avrasiya Mətbuat Fondunun departament rəhbəri (2003), "Humanitar" qəzetində redaktor (2004), "525-ci qəzet"də (2005) şöbə müdiri, Azərbaycan Respublikası Mədəniyyət və Turizm Nazirliyinin şöbə müdiri (2006-2016) vəzifələrində çalışıb.Hazırda "Azərbaycan Milli Ensiklopediyası" Elmi Mərkəzinin direktor müavinidir. Qərbi Kaspi Universitetinin müəllimidir. Azərbaycanda nəşriyyat-poliqrafiya sahəsinin müstəqillik illərində inkişaf etdirilməsində, ədəbi əsərlərin latın qrafikası ilə kütləvi tirajla nəşrə haqzırlanmsında, yeni ədəbi qüvvələrin üzə çıxarılmasında böyük əməyi olmuşdur.

Yaradıcılığı
------------

Şeir və məqalələrdən ibarət 45-dən çox kitabı işıq üzü görüb. Çox sayda beynəlxalq poeziya və ədəbiyyat festivallarında, ədəbi-elmi konfrans və simpoziumlarda, Beynəlxalq kitab sərgi yarmarkalarında iştirak edib. İlk məqalə və şeirləri 1970-ci ildə Füzuli rayonunda çıxan "Araz" qəzetində işıq üzü görüb. Mərkəzi mətbuatda dərc olunan ilk şeiri "Tumurcuq" adlanır. 1970-ci illərin ortalarından başlayaraq şairin tele və radio ssenariləri əsasında hazırlanmış verilişlər Azərbaycan tele-radio kanalında nümayiş atdirilmiş və səsləndirilmişdir. Azərbaycan taleviziyasında "Gənclik təqdim edir" verilişinin aparıcısı olmuşdur. SSRİ-nin və Azərbaycanın həm ictimai- siyasi, həm də ədəbiyyat qəzet və dərgilərində ("Ədəbiyyat və incəsənət" sonralar "Ədəbiyyat qəzeti", "Azərbaycan", "Ulduz", "Literaturnıy Azerbeycan", "Moskva" (Rusiya), "Kardeş kalemler"(Türkiyə) və s. ardıcıl olaraq çıxış etmişdir. Əsərləri "Azərbaycan", "Yaşıl budaqlar", "Poeziya günü", "Sabir poeziya günü" almanaxlarına daxil edilib.

Vaqif Bəhmənli obrazlı düşüncə şairidir. Türk bədii düşüncəsinin ənənələrinə arxalanmaq, insanın hiss və duyğularını canlandırmaq üçün yeni poetik məqsədlərə sənətkarlıqla cəhd etmək, özünəxas bədii deyim tərzi, güclü kalorit onun yazdıqlarını başqalarından fərqləndirir.Şairin yaradıcılığı haqqında çoxsaylı araşdırmalar aparılmış, güclü ədəbiyyatşünasların qələmə aldıqları məqalələr mətbuatda çap edilmişdir.

Azərbaycan Yazarlar Birliyinin, Azərbaycan Jurnalistlər Birliyinin, Avrasiya Yazarlar Birliyinin üzvüdür.
\
Əsərləri italyan, rus, özbək, ukrayna, türk, alman, ingilis, türkmən, gürcü, fransız, fars dillərinə çevrilib. Almaniya, Rusiya, Türkiyə, İngiltərə, İtaliya, Misir, Birləşmiş Ərəb Əmirlikləri, Hindistan, Ukrayna, İran, Belarus, Macarıstan, Latviya, Estoniya, İspaniya, Tacikistan, Qırğızıstan, Türkmənistan, Qazaxıstan, Özbəkistan, Gürcüstan, Udmurtiya (RF),Abxaziya və digər ölkələrdə rəsmi və yaradıcılıq səfərlərində olub.

"Azərbaycan" fotoalbomunun, "Azərbaycan Dövlət Kitabı"nın mətn müəlliflərindən biridir. Azərbaycan Respublikası Prezidenti İlham Əliyevin mədəniyyətin inkişafına yönəlik fəaliyyətindən bəhs edən "Vətənin İlhamı — ömürdən reportaj", ulu öndər Heydər Əliyevin adını əbədiləşdirən ünvanları canlandıran "Heydər Əliyev adına" əsərlərində Vaqif Bəhmənli bu ciddi, həm də çox araşdırılan mövzulara tamamilə yeni nəzər nöqtəsindən baxmışdır.

Ədəbiyyat, sənət və həyat haqqında yüzlərlə ədəbi qeydləri, publisistik araşdırmaları, məqalələri mətbuatda dərc edilib.

Mükafatları
-----------

1986-cı ildə Respublika Komsomol mükafatına, 1989-cu ildə Azərbaycan Ali Sovetinin Fəxri Fərmanına, 2004-də İsa İsmayılzadə adına "İlin ən yaxşı şeiri" mükafatına, Türk dünyası poeziyasına xidmətlərinə görə Şahmar Əkbərzadə adına mükafata (2003), Azərbaycan Respublikasının "Əməkdar mədəniyyət işçisi" fəxri adına (2005), "Yaddaş" Milli mükafatına, Rəsul Rza adına beynəlxalq mükafata, Əli Kərim adına ən yaxşı poeziya mükafatına, AR Mədəniyyət Nazirliyinin "Qızıl kəlmə" ədəbiyyat mükafatına layiq görülmüşdür.
Moskvada, Ankarada, İstanbulda keçirilən poeziya festivallarının mükafatlarının laureatıdır. 50 və 60 illik yubilyyləri R.Behbudov adını Mahnı Teatrında və Gənc Tamaşaçılar Teatrında dövlət səviyyəsində geniş qeyd edilmişdir.

Ailəsi
------

Yazıçı-publisist Rəhilə Gülgünlə ailəlidir. 3 övladı var.

Kitabları
---------

1. "Bahar-payız arası" — 1979
2. "Dünya ayaq üstədir" — 1981
3. "Bar ver ümid ağacım" — 1983
4. "Yolum üstə bitən gül" — 1986
5. "Ömürdən uzun gecə" — 1987
6. "Qırxıncı otaq" — 1990
7. "Novruz naxışları" — 1993
8. "Parisdə Rus hamamı" I Pyotr haqqında hekayələr — 1994
9. "Dörd divar" — 1996
10. "Uzaqda bir işıq" — 2001
11. "Sevgimə axşam düşür" — 2003
12. "Qızıl qala" — 2005
13. "Poeziya" I — 2006
14. "Poeziya" II — 2006
15. "Poeziya" III — 2006
16. "Sınıq güzgü" — 2005
17. "Dombagözün hekayələri" — 2005
18. "Can dəftəri" — 2008
19. "Səndən özgə" — 2009
20. "Əlifba" — 2009
21. "Leyli hasarı" — 2009
22. "Azərbaycanın xalq bayramı Novruz" — 2010
23. "Vətənin İlhamı" ömürdən reportaj — 2011
24. "Maqomayev planeti" Azərbaycan, ingilis, rus dillərində — 2013
25. "Volqa İdel boyunca" — ruscadan tərcümə (Tatar yazıçılarının povestləri) — 1989
26. Lidiya Obuxova "Öncə yer vardı" Yuri Qaqarin haqqında — ruscadan tərcümə — roman — 2010
27. "Hamı" — 2012
28. "İşartı" — 2013
29. Azərbaycan memarlığı. R. Əfəndiyeva — rus dilindən tərcümə.2014
30. "Heydər Əliyev adına" — 2013
31. "İlin beşinci fəsli-Kamran" — roman — 2013
32. "Cabbar qalası" — 2017
33. "Artırma" — 2015
34. "Belə yaxşıdır" — 2015
35. "Beş damla" — şeirlər və poemalar — 2015
36. Bir məktub, dörd söhbət- 2015
37. "Vaqif Bəhmənli.Biblioqrafiya" −2015.Milli Kitabxana
38. Vaqif Bəhmənli. Metodik vəsait". F.Köşərli adına kitabxana.
39. "Hüseynqulu Sarabski" −2017, (xanəndə)
40. "Hüseynqulu Sarabski" −2017,(aktyor)
41. Qəzənfər Paşayev.FOTODASTAN" — 2017
42. "Həyat düşüncələri".Q.Paşayevlə müsahibə-kitab-2017
43. "Hüzünlü misralar" −2018, Ankara.
44. "Qansız savaş" — 2019
45. "Bağlı qapı açaram" - 2021
46. "Əsərlər" - 15 cilddə. I c. - 2021.
47. "Əsərlər" - 15 cilddə. II c.- 2021.
48. "Əsərlər" - 15 cilddə. III c. -2023
49. "Əsərlər" - 15 cilddə. IV c. -2023
50. "Qarabağın qələmi: AQİL ABBAS. -2023
51. "Əsərlər" - 15 cilddə. V c. -2024
52. "Əsərlər" - 15 cilddə. VI c. -2024
53. "Əsərlər" - 15 cilddə. VII c. -2024

Poemaları
"Çənlibelli Qoç Koroğlu"
"Ağ bulaq"
Çiyinlər"
"Qırxıncı otaq"
"Araz səsi"
"Çkilməmiş şəkillər"
"Diaqnoz"
"Yaz naxışları"
"Qarabağ qıfılbəndi"
"ƏL"
"Ana yuxu" və s.

İstinadlar
----------

* Vaqif Bəhmənli. Səndən özgə (1-ci hissə)
* Vaqif Bəhmənli. Səndən özgə (2-ci hissə)
* Vaqif Bəhmənli. Artırma
* Vaqif Bəhmənli. Anam yuxuma girmir
* Vaqif Bəhmənli. Üzük
* Vaqif Bəhmənli. Telefon
* Vaqif Bəhmənli. Telefon (Tahirə Ağasiyevanın ifasında)
* Ovqat verilişi. Vaqif Bəhmənli
* Nizami Cəfərov. Vaqif Bəhmənliyə açıq məktub Arxivləşdirilib 2016-03-04 at the Wayback Machine
* Vaqif Bəhmənli: "Hətta böyük sevinclərin də əsl adı ağrıdır" Arxivləşdirilib 2015-03-26 at the Wayback Machine
* Vaqif Bəhmənli dünyasına səyahət
* Beşin sağ olsun, Vaqif Bəhmənli
* Əyyub Məmmədov. Hamının şairi
* Pərvin. Poeziya vurğunlarına Vaqif Bəhmənli töhfəsi
* Şair Vaqif Bəhmənli ilə söhbət
* Vaqif Bəhmənli: "Ürəyi quş kimi yüngülləşdirən iki möcüzə var — göz yaşı və şeir"
* Təranə Vahid. Sözlə şahmat oynayan şair
* Vaqif Bəhmənli: "Kimə neynəmişəm, halal xoşu olsun"-MÜSAHİBƏ[*ölü keçid*]
* Vaqif Bəhmənli-60 Arxivləşdirilib 2016-03-04 at the Wayback Machine